Hunter van Heuwels se zucchini-wiggies | SARIE
Hunter van Heuwels se zucchini-wiggies
Ons het Hunter Kennedy leer ken as die alternatiewe rocker in die band Fokofpolisiekar wat Afrikaanse ouers se nekhare laat regopstaan het. Oe, hoe durf die manne so vloek. Siesa! Min het hulle geweet watter impak dié kunstenaar op die musiekbedryf sal hê, want Hunter was van die begin af goed met die pen en het reeds talle lirieke en gedigte geskryf.
Deesdae is hy deel van Die Heuwels Fantasties saam met Sheldon Yoko, Pierre Greeff en Fred den Hartog. En dié band groet 2016 behoorlik met 'n nuwe enkelsnit, "LED Liefde"!
Hunter sê: "'LED Liefde' gaan oor verlange. Tydens die feesseisoen is daar baie wat nie by hul geliefdes kan wees nie."
Dis Hunter die lekker bas en woordjies man se verjaarsdag vandag! Hy is nie op sosiale media nie so wens hom geluk in elk geval! Montagu vanaand vier ons fees saam met julle! Oktoberfest ons is op 20:30! deur @rooiwolf van @huntervancoke
A photo posted by Die Heuwels Fantasties (@dieheuwels) on Oct 29, 2016 at 6:11am PDT
"LED Liefde" het vinnig sy verskyning op die iTunes-ranglys gemaak en het reeds Jacaranda FM se Top-20 gehaal.
Dié video is deur Ruan Vermeulen vervaardig. Hulle glo hul nuutste liedjie sal baie aanklank vind, want dit het 'n universele tema in die digitale era.
Maar Hunter is ook 'n man wat so dan en wan agter die potte staan as hy nie sing of musiek maak nie. En nou deel hy een resep spesiaal met ons!
Sy zucchini-wiggies maak hy graag as bygereg wanneer hy sy vrou, Nelia, wil bederf.
"Ek het gisteraand vir ons gekrummelde varktjops gemaak met sampioensous en zucchini-wiggies. Dit was nogal lekker.'' Hy het die resep aanlyn gekry .
"En toe sit ek my eie spin op die gereg." Net soos Hunter kan – natuurlik!
Hunter se zucchini-wiggies
Hoe maak jy dit?
– Sny die zucchini (murgpampoentjies) in vier skyfies in die lengte — en pak met hul skilkante ondertoe op jou voorbereide oondbak.
– Meng gerasperde parmesaankaas, gedroogde tiemie, origanum en basiliekruid in 'n bakkie. Strooi oor die zucchini volgens jou eie smaak. Hierdie mengsel gee die zucchini 'n lekker brosheid, so ek het sommer baie gebruik.
– Verhit die oond tot 180 grade C.
– Sit die bak in die oond vir 15 minute en daarna nog so 5 minute onder die oondrooster (grill) sodat daai parmesaanmengsel lekker verhit, en siedaar!
Ons gaan beslis "LED Liefde" luister wanneer ons Hunter se resep maak.
Ons nuwe single LED LIEFDE premier môre op @jacarandafm se @martin.bester drive tussen 4 en 5PM hoor hom eerste daar en net daarna in die Kaap op @bokradio989fm!